Circulus Ignis Pacificus (tabula Anglice signata).
Laminae tectonicae orbis terrarum (tabula Anglice signata).
**Circulus Ignis Pacificus** vel tantum **Circulus Ignis** est regio ubi multi terraemotus eruptionesque montium igniferorum in pelvi Oceani Pacifici fiunt. Forma soleae 40 000 chiliometrorum latae, is cum paene continua fossarum oceanicarum, arcuum oceanicorum, cingulorumque volcanicorum et/aut motuum laminarum serie. Circulus Ignis, 452 montes igniferos habens, plus quam 75 centesimas orbis terrarum montium igniferorum vivorum et montium igniferorum dormientium sustinet. Circulus aliquando **Cingulus Circum-Pacificus** et **Cingulus Seismicus Circum-Pacificus** appellatur.

Eruptio Montis Sanctae Helenae die 22 Iulii 1980. Circa 90 centesimae terraemotuum orbis terrarum et 81 centesimae maximorum terraemotuum orbis terrarum secundum Circulum Ignis fiunt. Proxima regio seismica (5–6% terraemotuum et 17% maximorum terraemotuum orbis terrarum) est Cingulus Alpidus, qui a Iava ad Sumatram per Himalayas et Mediterraneum, et procul in Oceanum Atlanticum extendit. Iugum Atlanticum medium est tertius orbis terrarum cingulus terraemotuum.

Circulus Ignis est praesens tectonicae laminarum atque motus concursuumque laminarum lithosphericarum effectus. Orientalis circuli pars est effectus subductionis Laminae Nazcensis et Laminae Cocos sub Laminam Americae Australis ad occidentem moventem. Lamina Cocos vicissim sub Laminam Caribicam in America Media subducitur. Pars Laminae Pacificae, cum parva Lamina Ioannis de Fuca, sub Laminam Americae Septentrionalis subducitur. Secundum partem septentrionalem, Lamina Pacifica, ad boreoccidentem movens, sub arcum Insularum Aleutianarum subducitur. Procul ad occidentem, Lamina Pacifica secundum arcus paeninsulae Camtschatcae ad meridiem praeter Iaponiam subducitur. Pars meridiana est multiplex, ubi variae laminae tectonicae minores ex Insulis Mariannae, Philippinis, Bougainville, Tonga, et Nova Zelandia cum Lamina Pacifica confligunt; haec pars Australiam excludit, quae in media suae laminae tectonicae parte iacet. Indonesia inter *Circulum Ignis* patet secundum insulas boreorientales quae adiacent Novam Guineam, et Nova Guinea ipsa, et *Cingulum Alpidum* secundum australem et occidentem a Sumatra, Iava, Bali, Flores, et Timoria. Regio celebris et vivissimi Mendi Sancti Andreae in California est mendum transforme?, quod partem Clivis Pacifici Orientalis sub Civitates Foederatas meridio-occidentales et Mexicum compensat. Motus mendi multos terraemotus parvos interdum in dies generat, quorum plurimi sunt nimium parvi sentiri.? Vivum Mendum Reginae Carlottae in occidentali Insularum Reginae Carlottae Columbiae Britannicae Canadae litore, tres generavit magnos terraemotus per saeculum vicensimum: eventus magnitudinis 7 anno 1929, magnitudinis 8.1 anno 1949 (maximus Canadae terraemotus notus), et magnitudinis 7.4 anno 1970 factos.

Mons Fusius solis ortu, ex Lacus Kawaguchi visus.
Mons Merapi in Iava Media.
Mons Erebus, anno 1972.
Tabula maiorum montium igniferorum in Philippinis sitorum (Anglice signata).
Mons Avaczensis, mons ignifer vivus in paeninsula Camtschatca situs.

Terrae intra Circulum
---------------------

Eruptio Montis Pinatubo anno 1991.
* Fossa Puysegur et Iugum Macquarie
* Zona Volcanica Taupo
* Insulae Kermadecenses
* Tonga Insulae
* Viti Insulae
* Bougainville et Insulae Salomonis
* Arcus Novorum Hebridum
* Arcus Archipelagi Bismarck, iunctio
	+ Tanimbar et Insulae Kai
		- Insulae Sunda Minores
		- Arcus Sundensis
		- Insulae Andaman et Nicobar
	+ Arcus Izu-Bonin-Mariannensis
		- Insulae Mariannae
		- Insulae Boninenses
		- Insulae Izuenses
	+ Arcus Volcanicus Luconia
		- Taivania
		- Insulae Ryukyu
* Iaponia, iunctio
* Insulae Kurilenses
* Camtschatca
* Cordillera Americana
	+ Cordillera Americae Septentrionalis
		- Insulae Aleutianae
		- Aleutian Range
		- Alasca orientalis, Civitatum Foederatatum
		- Northern Cordilleran Volcanic Province
		- Cascade Volcanic Arc ET Rio Grande rift
		- Sierra Nevada (CFA)
		- Trans-Mexican Volcanic Belt
	+ Central America Volcanic Arc
	+ Andes
* Arcus Scotia
	+ Insulae Sandvicenses Australes
* Antarctica
	+ Paeninsula Antarctica
	+ Terra Victoriae

Nexus interni
-------------

* Cingulus Alpidus
* Geologia Boreoccidentalis Pacifici
* Linea Andesitis
* Katsuhiko Ishibashi
* Oceania
* Ora Pacifica
* Tectonica laminarum
* Terraemotus 2010 Tsiliensis
* Terraemotus 2011 Tohoku
* Terrae motus Aequatoriae anni 2016
* Terrae motus Kumamoto anni 2016

Notae
-----

1. ↑  "Ring of Fire: Pacific Ring of Fire". Geography.about.com. 14 Iunii 2010
2. ↑  USGS.gov Ring of Fire
3. ↑  USGS.gov - Where do earthquakes occur?
4. ↑  U.S. Geological Survey Earthquakes FAQ.
5. ↑  U.S. Geological Survey Earthquakes Visual Glossary.
6. ↑  Moving slabs [This Dynamic Earth, USGS].
7. ↑  Latest Earthquakes in the USA - Past 7 days, USGS.
8. ↑  Sandra S. Schulz et Robert E. Wallace, "The San Andreas Fault", USGS.
9. ↑  Earthquakes in the Queen Charlotte Islands Region 1984-1996. Accessum 3 Octobris 2007.

Bibliographia
-------------

* Blinkhorn, Earl F. 2004. *The Ring of Fire.* Trafford. ISBN 1412021707.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tabulas Circuli Ignis Pacifici** spectant. |

* De rebus tectonicis in Circulo Ignis Pacifico, apud www,teara.govt.nz
* "Historic Earthquakes & Earthquake Statistics," apud earthquake.usgs.gov
* "The Ring of Fire at work," apud earthquake.usgs.gov
* "'Ring of Fire,' Plate Tectonics, Sea-Floor Spreading, Subduction Zones, 'Hot Spots,'" apud vulcan.wr.usgs.gov
* Tabula Circuli Ignis, apud pubs.usgs.gov